## Iepirkuma komisijas

2018. gada 13. decembra komisijas sēdē sniegtās atbildes uz uzdotajiem jautājumiem par iepirkumu

**„Datu aizsardzības pakalpojumu iepirkšana”**

ID Nr. NVA 2018/36

**1. jautājums:**

*Vai 25.2.apakšpunktā minētā prasība par pieredzi datu aizsardzības jomā, sniedzot pakalpojumu vismaz vienam klientam ar vismaz 250 nodarbinātajiem, attiecas uz abiem datu aizsardzības speciālistiem, vai arī prasība tiks uzskatīta par izpildītu, ja šāda pieredze būs vienam no speciālistiem?*

**1. atbilde:**

Prasība tiks uzskatīta par izpildītu, ja abi piedāvāti speciālisti būs snieguši pakalpojumu

klientam ar vismaz 250 nodarbinātajiem.

**2. jautājums:**

*Vai nolikuma 25.2. apakšpunktā noteiktā prasība datu aizsardzības speciālistam - “ir ieguvis darba pieredzi personas datu aizsardzības jomā, sniedzot pakalpojumu vismaz vienam klientam ar vismaz 250 nodarbinātajiem ar teritoriālo pārklājumu” - tiks uzskatīta par izpildītu, ja datu aizsardzības speciālists (vai viens no 2 speciālistiem) būs sniedzis pakalpojumu klientam ar vismaz 250 nodarbinātajiem ar teritoriālo pārklājumu, neesot iecelts par uzņēmuma datu aizsardzības speciālistu, bet sniedzis datu aizsardzības speciālista ārpakalpojumus (datu apstrādes auditu, dokumentu izvērtēšanu un sagatavošanu utt) uz līguma pamata.*

**2. atbilde:**

Prasība tiks izpildīta, ja abi speciālisti būs snieguši pakalpojumu klientam ar vismaz 250 nodarbinātajiem ar teritoriālo pārklājumu, pamatojoties uz ar klientu noslēgta līguma pamata.

**3. jautājums:**

*Tehniskās specifikācijas punktā ir prasība: 1.1.21. nodrošināt Web vietnes www.nva.gov.lv sīkdatņu pārbaudi atbilstoši VDAR prasībām, kā arī ievainojamības identificēšanā atbilstoši OWASP. Jautājums: Lūdzam precizēt kādu testu nepieciešams veikt? Automātiska testēšana ar programatūru vai manuāla pēc OWASP4 metodoloģijas?*

**3. atbilde:**

Web vietnes www.nva.gov.lv ievainojamības diagnosticēšanu atbilstoši OWASP metodoloģijai izpildītājs var veikt gan manuāli, gan izmantojot speciāli tam domātu programmatūru. Rezultātā jāizveido un jāiesniedz drošības nepilnību pārskats ar to novēršanas rekomendācijām.